ഹരിത നേതാക്കളുടെ പരാതി എം.എസ്.എഫ് നേതാക്കള്ക്കെതിരെ പൊലീസ് കേസെടുത്തു ഹരിത നേതാക്കളുടെ പരാതിയില് സംസ്ഥാന പ്രസിഡന്റ് പികെ നവാസ്, മലപ്പുറം ജില്ല ജനറല് സെക്രട്ടറി അബ്ദുല് വഹാബിനെതിരെയും കേസെടുത്തു. കോഴിക്കോട് വെള്ളയില് പൊലീസാണ് കേസ് രജിസ്റ്റര് ചെയ്തത്. സംസ്ഥാന പ്രസിഡന്റ് പി.കെ നവാസും മലപ്പുറം ജില്ലാ ജനറല് സെക്രട്ടറി വി അബ്ദുള് വഹാബും ലൈംഗിക അധിക്ഷേപം നടത്തിയെന്ന് കാണിച്ചാണ് വനിതാ കമ്മീഷന് പരാതി നല്കിയത്. ആദ്യം ലീഗ് നേതൃത്തിനായിരുന്നു ഹരിതാ നേതാക്കള് പരാതി നല്കിയത്. ഈ പരാതി നേതൃത്വം അവഗണിച്ചതോടെയാണ് ഹരിതയിലെ 10 വനിതാ നേതാക്കള് കമ്മീഷനെ സമീപിച്ചത്.ജൂണ് 22ന് കോഴിക്കോട്ട് എംഎസ്എഫ് സംസ്ഥാന സമിതി യോഗത്തിനിടെയാണ് കേസിന് ആസ്പദമായ സംഭവമുണ്ടായത്.